**NAVODILO ZA DOMAČE DELO PRI GLEDALIŠKEM KLUBU**

Ste mislile, da sem pozabila na vas? O, ne ne. Vselej ste v mojih mislih in moram priznati, da prav pogrešam naše gledališke urice in vaše izjemne talente za igro.

Upam, da ste zdrave, da pouk na daljavo poteka brez večjih težav in da nimate preveč vsega.

Vaši starši so vam verjetno posredovali moje zadnje sporočilo, ki se je tikalo pouka na daljavo pri predmetu Gledališki klub. Zdaj besedilo za svojo vlogo v gledališki igri zagotovo znate že na pamet.

Vam je uspelo kakšno sceno posameznega prizora že skicirati? Poslikajte mi prizore, ki ste jih skicirale, in jih pošljite na moj elektronski naslov katjekar@gmail.com.

Ker nas je ta korona virus čisto odklopil od javnega življenja in možnosti obiska gledališč, si boste v naslednjih dneh ogledale gledališko predstavo kar iz svoje postelje. ;)

Našle jo boste na tej povezavi <https://vimeo.com/236568918?utm_source=Osnovna+%C5%A1ola&utm_campaign=6dacdab2c5-EMAIL_CAMPAIGN_2020_03_27_12_23&utm_medium=email&utm_term=0_e324d69096-6dacdab2c5->

**Kaj bo vaša naloga? Med ogledom bodite pozorne predvsem na sceno, kostumografijo, postavitev igralcev ter na glasbo. Po ogledu v nekaj povedih opišite navedeno, poleg pa seveda zapišite naslov predstave, ki ste si jo ogledale, ter režiserja in glavne igralce.**

Če boste imele kakšno vprašanje ali težavo z ogledom, mi brez oklevanja pišite. Odgovorila vam bom v najkrajšem možnem času.

Vsem skupaj želim vse dobro in ostanite zdrave!

Učiteljica Katja